 Habakọk 1  Nke a bụ okwu ikpe Habakọk onye amụma nụrụ mgbe ọ hụrụ ọhụụ:Jehova, ruo ole mgbe ka m ga na-eti mkpu enyemaka, ma ị dịghị anụ ya? Ruo ole mgbe ka m ga na-akpọku gị ka i nyere m aka napụta m nihe ike, ma ị dịghị azọpụta m?Gịnị mere i ji mee ka m na-ahụ ihe ọjọọ, gịnịkwa mere i ji na-ele nsogbu nanya nanya? Gịnị mere e ji na-ebukọrọ ihe ndị mmadụ, na-emekwa ihe ike nihu m, gịnị mere esemokwu ji na-adị, gịnịkwa mere e ji na-alụ ọgụ?Nihi ya, iwu adịkwaghị irè, a dịghị ekpe ikpe ziri ezi. Ọ bụ nihi na ndị ajọ omume gbara ndị ezi omume gburugburu, ọ bụ ya mere e ji na-agbagọ ikpe ziri ezi.Leenụ anya ná mba niile, legidenụ anya, kporopụnụ anya lewe ibe unu. Nọrọnụ nijuanya; nihi na ọ dị ihe a ga-eme nụbọchị unu, nke unu na-agaghị ekweta, ọ bụrụgodị na a kọọrọ ya unu.Nihi na, lee, m ga-eme ka ndị Kaldia bilie, bụ mba nwere obi ilu nke na-emekwa ihe ọsọ ọsọ, nke na-aga nebe ndị sara mbara nụwa iji weghara ebe obibi ndị na-abụghị nke ya.Ọ na-emenye ụjọ, na-akpalikwa egwu. Ọ bụ ya na-ekpebiri onwe ya ihe bụ ikpe ziri ezi, na-enyekwa onwe ya nsọpụrụ.Ịnyịnya ya na-awụ ọsọ karịa agụ owuru, ha na-akpakwa ike karịa anụ ọhịa wolf ndị na-apụta nanyasị. Ịnyịnya agha ya na-azọsi ụkwụ ike nala, ọ bụkwa nebe dị anya ka ịnyịnya agha ya si abịa. Ha na-efe ọsọ dị ka ugo nke na-efesi ike ịga rie ihe.Ha niile na-abịa iji mee ihe ike. Mgbe ihu ha bịakọtara ọnụ, ọ na-adị ka ifufe si nebe ọwụwa anyanwụ, ọ na-ekpokọrọkwa ndị a dọọrọ nagha dị ka e si ekporo ájá.Ọ na-akwa ndị eze emo, na-achịkwa ndị isi ọchị. Ọ na-achị ọbụna ebe ọ bụla e wusiri ike ọchị, ọ na-ekpokọkwa ájá wee weghara ya.Mgbe ahụ, ọ ga-aga dị ka ifufe, ọ ga-agaferekwa, ikpe ga-amakwa ya. Ọ bụ chi ya nyere ya ike a o nwere.Jehova, ọ bụghị kemgbe ogologo oge gara aga ka ị dị? Chineke m, Onye Nsọ m, ị dịghị anwụ anwụ. Jehova, i mewo ya ka ọ dịrị maka ikpe ikpe ziri ezi; Oké Nkume, ọ bụkwa maka ịdọ aka ná ntị ka ị tọrọ ntọala ya.Anya gị dị nsọ nke ukwuu nke na ọ dịghị ele ihe ọjọọ; ị pụghịkwa ilegide nsogbu anya. Gịnị mere i ji na-ele ndị aghụghọ nanya nanya, na-agbachikwa nkịtị mgbe onye ajọ omume na-eloda onye na-eme ezi omume karịa ya?Gịnịkwa mere i ji eme ka mmadụ dị ka azụ ndị dị noké osimiri, dị ka ihe na-akpụ akpụ ndị na-enweghị onye na-achị ha?O jiriwo nko azụ dọpụta ha niile; ọ na-eji ụgbụ ya adọkpụrụ ha, ọ na-achịkọtakwa ha nụgbụ o ji akụ azụ. Ọ bụ ya mere o ji na-aṅụrị ọṅụ ma na-enwe obi ụtọ.Ọ bụ ya mere o ji achụrụ ụgbụ ya àjà ma na-esurere ụgbụ o ji akụ azụ ihe nsure ọkụ; nihi na ha na-eme ka òkè ya maa abụba, na-emekwa ka nri ya na-edozi ahụ.Ọ bụ ya mere ọ ga-eji wụpụ ihe ndị dị nụgbụ ya, ọ ga na-ala mba dị iche iche niyi mgbe niile nenweghị ọmịiko? 